b'\n_START_ARTICLE_\nMandinguen yl\xc3\xa4nk\xc3\xb6\n_START_PARAGRAPH_\nMandinguen yl\xc3\xa4nk\xc3\xb6 (ransk. plateau Mandingue) on luonnonalue Malin lounaisosassa. Se koostuu useista rikkonaisista hiekkakiviyl\xc3\xa4ng\xc3\xb6ist\xc3\xa4, joita erottavat Bafingin ja Bakoyen jokilaaksot ja tasangot. Alue rajoittuu l\xc3\xa4nness\xc3\xa4 Fal\xc3\xa9m\xc3\xa9joen yll\xc3\xa4 kohoavaan Tambaouran kalliorinteeseen. Id\xc3\xa4ss\xc3\xa4 Nigerjoen vasemmalla rannalla kohoaa yl\xc3\xa4ng\xc3\xb6n korkein osa Mandinguevuoret. Pohjoisessa alue jatkuu Kaartan yl\xc3\xa4nk\xc3\xb6n\xc3\xa4 kohti Hodhin alankoa._NEWLINE_Yl\xc3\xa4nk\xc3\xb6 kuuluu p\xc3\xa4\xc3\xa4osin Sudanin ilmastovy\xc3\xb6hykkeeseen. Vuotuinen sadem\xc3\xa4\xc3\xa4r\xc3\xa4 vaihtelee koillisen 550 millimetrist\xc3\xa4 lounaan 1400 millimetriin. Kasvillisuus on mets\xc3\xa4- ja puusavannia.'